[bookmark: _Hlk66775808]Komisie Zastupiteľstva Bratislavského samosprávneho kraja 


Materiál na rokovania komisií Zastupiteľstva 
Bratislavského samosprávneho kraja 
 


PRACOVNÝ NÁVRH 

Návrh 

na schválenie DODATKU č. 3 k Zriaďovacej listine číslo 001/2009 
zo dňa 22. 06. 2009 rozpočtovej organizácie Bratislavského samosprávneho kraja - Domov sociálnych služieb pre dospelých, SNP 38, 900 84  Báhoň 


Materiál bude prerokovaný v nasledovných komisiách:  

Finančná komisia 
Komisia sociálnych vecí 



Zodpovední: 

Ing. Patrícia Mešťan, MA 
riaditeľka 
Úradu Bratislavského samosprávneho kraja 

PhDr. Marica Šiková 
riaditeľka Odboru sociálnych vecí   
Úradu Bratislavského samosprávneho kraja 



Spracovatelia: 

PhDr. Jana Matulová 
vedúca oddelenia sociálnej pomoci 

Mgr. Marcela Štompfová 
referentka oddelenia sociálnej pomoci 






Bratislava 
január 2024 

N á v r h   u z n e s e n i a 
 
 
UZNESENIE č. ...../2024 
zo dňa 16. 02. 2024  
 
Zastupiteľstvo Bratislavského samosprávneho kraja po prerokovaní materiálu 
 
 
schvaľuje 
 
 
DODATOK č. 3 k Zriaďovacej listine číslo 001/2009 zo dňa 22. 06. 2009 rozpočtovej organizácie Bratislavského samosprávneho kraja – Domov sociálnych služieb pre dospelých, SNP 38, 900 84  Báhoň, ktorým sa: 
 
Čl. IV. ods. 2 Zriaďovacej listiny v znení jej dodatkov upravuje nasledovne: 

2. V domove sociálnych služieb pre dospelých možno poskytovať sociálne služby:
a) domov sociálnych služieb:
1. plnoletej fyzickej osobe, ktorej je poskytovaná sociálna služba podľa 
§ 38 zákona o sociálnych službách účinného do 31.12.2013 a ktorá je odkázaná na pomoc inej fyzickej osoby a jej stupeň odkázanosti je najmenej V podľa prílohy č. 3 zákona o sociálnych službách,
2. plnoletej fyzickej osobe, ktorej je poskytovaná sociálna služba podľa 
§ 38 zákona o sociálnych službách účinného do 31.12.2013 a ktorá je nevidiaca alebo prakticky nevidiaca a jej stupeň odkázanosti je najmenej III podľa prílohy č. 3 zákona o sociálnych službách,
b) špecializované zariadenie:
plnoletej fyzickej osobe, ktorá je odkázaná na pomoc inej fyzickej osoby a jej stupeň odkázanosti je najmenej V  podľa prílohy č. 3 zákona o sociálnych službách  a má zdravotné postihnutie, ktorým je najmä Parkinsonova choroba, Alzheimerova choroba, skleróza multiplex a demencia rôzneho typu etiológie.    




















 D ô v o d o v á   s p r á v a 

Dňa 22.06.2009 vydal Bratislavský samosprávny kraj Zriaďovaciu listinu rozpočtovej organizácie Domov sociálnych služieb pre dospelých, SNP 38, 900 84 Báhoň  (Príloha č. 1) v znení DODATKU č. 1 zo dňa 31.12.2010  (Príloha č. 2) a DODATKU č. 2 zo dňa 05.03.2015 (Príloha č. 3). 

Domov sociálnych služieb pre dospelých (ďalej len “DSS pre dospelých“) poskytuje sociálnu službu na riešenie nepriaznivej sociálnej situácie z dôvodu ťažkého zdravotného postihnutia alebo nepriaznivého zdravotného stavu fyzickej osoby podľa § 38 (domov sociálnych služieb) zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len „zákon o sociálnych službách“).  

Prirodzeným starnutím prijímateľov sociálnych služieb v DDS pre dospelých, skladba zdravotných  postihnutí, s ktorými prichádzajú noví prijímatelia sociálnej služby, ako aj zdravotné postihnutia žiadateľov zapísaných v zozname čakateľov na poskytovanie sociálnej služby vytvorilo potrebu otvorenia špecializovaného zariadenia. 

Špecializované zariadenie, podľa § 39 zákona o sociálnych službách bude poskytovať sociálnu službu fyzickej osobe, ktorá je odkázaná na pomoc inej fyzickej osoby, jej stupeň odkázanosti je najmenej V podľa prílohy č. 3 zákona o sociálnych službách  a má zdravotné postihnutie, ktorým je Parkinsonova choroba, Alzheimerova choroba, skleróza multiplex a demencia rôzneho typu etiológie.  

Poskytovaním sociálnej služby v špecializovanom zariadení dôjde primárne  k adresnejšiemu poskytovaniu sociálnej služby v zmysle reálnych potrieb jej prijímateľov a sekundárne aj k jej skvalitneniu.

V ostatných častiach Zriaďovacia listina číslo: 001/2009 zo dňa 22.06.2009 v znení DODATKU č. 1 a DODATKU č. 2 zostáva nezmenená.

DODATOK č. 3 


k  Zriaďovacej listine číslo: 001/2009 zo dňa 22.06.2009  
rozpočtovej organizácie Bratislavského samosprávneho kraja 


Domov sociálnych služieb pre dospelých
SNP 38, 900 84  Báhoň 


Zriaďovateľ Bratislavský samosprávny kraj so sídlom Sabinovská 16, 820 05  Bratislava 25, IČO: 36063606, zastúpený predsedom Mgr. Jurajom Drobom, MBA, MA podľa § 4 ods. 1 písm. f) zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov, § 21 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a v súlade s § 81 písm. i) zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len „zákon o sociálnych službách“) vydáva tento DODATOK č. 3, ktorým sa mení Zriaďovacia listina č. 001/2009 zo dňa 22.06.2009, v znení 
DODATKU č. 1 zo dňa 31.12.2010 a DODATKU č. 2 zo dňa 05.03.2015, nasledovne:

Čl. IV. ods. 2 Zriaďovacej listiny číslo 001/2009 zo dňa 22.06.2009 v znení jej dodatkov sa upravuje nasledovne: 

2. V domove sociálnych služieb pre dospelých možno poskytovať sociálne služby:
a) domov sociálnych služieb:
1. plnoletej fyzickej osobe, ktorej je poskytovaná sociálna služba podľa § 38 zákona o sociálnych službách účinného do 31.12.2013 a ktorá je odkázaná na pomoc inej fyzickej osoby a jej stupeň odkázanosti je najmenej V podľa prílohy č. 3 zákona o sociálnych službách,
2. plnoletej fyzickej osobe, ktorej je poskytovaná sociálna služba podľa § 38 zákona o sociálnych službách účinného do 31.12.2013 a ktorá je nevidiaca alebo prakticky nevidiaca a jej stupeň odkázanosti je najmenej III podľa prílohy č. 3 zákona o sociálnych službách,
b) špecializované zariadenie:
plnoletej fyzickej osobe, ktorá je odkázaná na pomoc inej fyzickej osoby a jej stupeň odkázanosti je najmenej V  podľa prílohy č. 3 zákona o sociálnych službách  a má zdravotné postihnutie ktorým je najmä Parkinsonova choroba, Alzheimerova choroba, skleróza multiplex a demencia rôzneho typu etiológie1.    


Záverečné a spoločné ustanovenia

1. V ostatných častiach Zriaďovacia listina č. 001/2009 zo dňa 22.06.2009 v znení 
DODATKU č. 1 zo dňa 31.12.2010 a DODATKU č. 2 zo dňa 05.03.2015 zostáva nezmenená.

2. Tento DODATOK č. 3 nadobúda účinnosť dňom 01.03.2024 a tvorí neoddeliteľnú súčasť Zriaďovacej listiny č. 001/2009 zo dňa 22.06.2009 v znení jej dodatkov.





V Bratislave, dňa ......................





							____________________________
							       Mgr. Juraj Droba, MBA, MA
	    							          predseda
						          Bratislavského samosprávneho kraja 

